**Прадмет:** матэматыка

**Клас:** 1

**Тэма:** (раздзел) Адназначныя лікі

**Урок № 42: Тэма ўрока:** Састаў ліку 9

**Матэматыка:** вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан. – Мінск: НІА, 2019.

**Матэматыка:** рабочы сшытак: вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан., С.В.Гадзаава., С.А.Капылова. – Мінск: НІА, 2019.

У 2021/2022 навучальным годзе год зацвярджэння (выдання) вучэбнай праграмы 2017.

**Мэта:** плануецца, што ў канцы ўрока вучні будуць ведаць састаў ліку 9.

**Задачы:**

* пазнаёміць вучняў з саставам ліку 9;
* фарміраваць уменне састаўляць схемы і роўнасці, якія ілюструюць састаў ліку 9;
* вучыць выконваць складанне і адніманне лікаў на практычнай аснове і на аснове парадку паслядоўнасці лікаў у натуральным радзе ;
* працягваць работу па фарміраванню ўмення рашаць задачы, якія раскрываюць сэнс дзеянняў складання і аднімання;
* развіваць вусныя вылічальныя навыкі, лагічнае мысленне;
* садзейнічаць выхаванню самастойнасці ў меркаваннях.

**Матэматыка.** 1 клас: самастойныя і кантрольныя работы: варыянт-1; /Г.Л.Мураўёва., М.А.Урбан., С.В.Гадзаава., С.А.Капылова. – Мінск: Аверсэв, 2020. – 78 с. : іл.

**Абсталяванне:** набор геаметрычных фігур; карткі з лікамі і знакамі; наглядны матэрыял.

**Ход урока**

**І Арганізацыйны момант.**

Празвінеў званок вясёлы,

Усіх заве ён на ўрок.

А вы, дзеці, усе гатовы?

Пачынаем наш урок.

І на месцы ціха сядзем,

Не парушым цішыню.

Падрыхтуемся ўсё слухаць,

Зараз я ўрок пачну.

**ІІ Актуалізацыя ведаў і навыкаў навучэнцаў.**

* Лік да 20 уперад і назад. (Можна выкарыстоўваць лінейку.)
* Палічыце ад 6 да 10, ад 10 да 3.
* Які лік стаіць справа ад 6, 19?
* Які лік стаіць злева ад 2, 11?
* Назавіце лік які стаіць паміж лікамі 8 і 10, 13 і 15.
* Назавіце суседзяў ліку 8, 18.

***Вусны лік***

1)Знайдзіце значэнні выразаў:

8 – 3 **(5.)** 7 – 5 **(2.)**

6 – 5 **(1.)** 2 + 4 **(6.)**

* Размясціце атрыманыя лікі ў парадку павелічэння. **(1, 2, 5, 6.)**
* Знайдзіце пары лікаў, пры складанні якіх адказ будзе 7. **(5 + 2, 6 + 1.)**
* Знайдзіце пары лікаў, пры адніманні якіх адказ будзе 1. **(6 – 5, 2 – 1.)**

2)Рашэнне прыкладаў і параўнанне адказаў.

- Знайдзіце значэнні выразаў і разбейце выразы на групы.

4 + 4 (**8.)** 3 + 2 **(5.)** 6 + 2 **(8.)**

8 – 3 **(5.)** 9 – 1 **(8.)** 4 + 1 **(5.)**

Варыянты могуць быць рознымі .( Прыклады на складанне і адніманне, адказы 5 або 8.)

* Параўнайце лікі 5 і 8 з дапамогай геаметрычных фігур.
* На колькі 5 менш за 8? На колькі 8 больш за 5? (На 4.)

3)Дабаўленне прадметаў, каб іх стала 9. (Заднне выконваецца на картках.)

 **1 2**

 

 **3 4**

  

* Колькі зорачак было на першым воблачку?
* Колькі дабавілі?
* Колькі атрымалася разам?
* Складзіце прыклад да першага воблачка. Назавіце. (2 + 7 = 9.)

Аналагічная работа праводзіцца з другім, трэцім, чацвёртым воблачкам.

**Настаўнік: Тэма нашага ўрока** - Састаў ліку 9. Сёння на ўроку мы пазнаёмімся з саставам ліку 9, будзем вучыцца складаць і аднімаць лікі ў межах дзевяці, рашаць простыя задачы.

**ІІІ Засваенне новых ведаў.**

***Работа з вучэбным дапаможнікам*** (с.84)

Тлумачэнне адбываецца з апорай на малюнак. Вучні называюць лікі з якіх можа быць састаўлены лік 9.

***Фізкультхвілінка***

Сонца шчыра ўсміхнулася. (кругавы рух рукамі)

Мы падняліся, апрануліся, (устаць)

На лыжню ўсе дружна сталі (рухі лыжніка)

Хутчэй ветрыка памчалі!

Трапна ў цэль страляць мы будзем: (імітаваць стральбу)

Ні хвілінкі не марудзім! (бег на месцы)

Скажам шчыра: “Мара наша –

Быць як Домрачава…Даша”. (папляскаць у далоні)

* Хто такая Дар’я Домрачава? ( Алімпійская чэмпіёнка па біятлону.)
* Што вы ведаеце пра гульню біятлон? (Зімовы від спорту, які спалучае лыжныя гонкі са стральбой з вінтоўкі.)

**ІV Першасная праверка новых ведаў і спосабаў дзейнасці.**

1)с.84, №1

Вучні з картак састаўляюць розныя варыянты саставу ліку 9 на аснове прапанаваных схем.

2)с.84, №2

Рашэнне прыкладаў з апорай на карткі даміно.

3)с.84, №3

Параўнанне лікаў. Вучні высвятляюць колькі лічбаў напісала кожнае дзіця і параўноўваюць на колькі менш або больш.

4)с.85, №4

Складанне і рашэнне задач па кароткіх запісах.

**V Прымяненне ведаў.**

1)с.85, №5

Гульня “Магазін”.

Высвятляецца, якія букеты могуць купіць Алесь і Яна, якімі грошамі будуць расплачвацца і колькі грошай у іх застанецца.

2)с.85

? – вучні на партах састаўляюць роўнасці, якія ілюструюць састаў ліку 9.

***Работа ў рабочым сшытку***

(Пасля кожнага задання вучні вызначаюць узровень выканання на лінеечках поспеху.Настаўнік перад кожным заданнем называе крытэрый, па якім будзе правярацца работа.)

***Фізкультхвілінка для вачэй***

3)с.45, №1

Матэматычная пропісь.

4)с.45, №2

Вучні дабаўляюць прыклады, у якіх адлюстроўваецца састаў ліку 9. (Заданне выконваецца самастойна.)

5)с.45, №3

Вучні дапаўняюць кароткі запіс задачы на аснове схемы, запісваюць рашэнне і дапаўняюць адказ.

**VІ Замацаванне новых ведаў і спосабаў дзейнасці.**

1)Гульня “Паравозік”.

Вучні працуюць у парах.



* Якую лічбу дабавілі ў першы (другі, трэці, чацвёрты, пяты) вагончык?
* Складзіце ўсе магчымыя прыклады з лікамі першага вагончыка. (1 + 8 = 9,

 8 + 1 = 9, 9 – 1 = 8, 9 – 8 =1.)

1 варыянт – вучні выкладаюць на партах прыклады з лікаў другога вагончыка, 2 варыянт – з лікаў трэцяга вагончыка.

2) с. 24, № 3

 *Матэматыка, самастойныя і кантрольныя работы, варыянт-1(Г.Л. Мураўёва, М.А.Урбан, С.В.Гадзаава, С.А.Капылова)*

Трэба ўставіць прапушчаныя лікі з апорай на прапанаваны малюнак.



**VІІ Падвядзенне вынікаў.**

* З саставам якога ліку мы знаёміліся на ўроку?
* На якія дзве часткі можна разбіць лік 9? Назавіце.

**VІІІ Рэфлексія “ Мішэнь”.**

* Як называецца зімовы від спорту, які спалучае лыжныя гонкі са стральбой з вінтоўкі. (Біятлон.)

Вучні маркерам робяць паметку на мішэні ў залежнасці ад засваення новага матэрыялу.